《重过七星岩祝明府招同南海王明府岩集时余以制帅戴公出访后至遂成长夜之饮赋谢》
明代·张萱

旧游重过便神驰，昏黑能来席更移。何事不随仙令舄，自怜错顾尚书期。

娟娟新月还须照，滚滚飞觞莫愬迟。卜昼多君兼卜夜，风流不数习家池。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。